**PRILOG UZ JAVNI NATJEČAJ**

**za imenovanje pročelnika Upravnog odjela za samoupravu**

Na temelju članka 17. i 19. Zakona o službenicima i namještenicima u lokalnoj i područnoj (regionalnoj) samoupravi (Narodne novine, broj: 86/08., 61/11., 4/18. i 112/19.), Gradonačelnik Grada Požege raspisao je **Javni natječaj za imenovanje pročelnika Upravnog odjela za samoupravu,** jedan izvršitelj, na neodređeno vrijeme.

Predmetni Javni natječaj je objavljen u **Narodnim novinama RH, broj: 67/25. od 9. travnja 2024. godine,** na Hrvatskom zavodu za zapošljavanje, Područni ured Požega i na mrežnim strancima Grada Požege.

Sukladno navedenom, daju se sljedeće:

**OBAVIJESTI I UPUTE**

**I. ROK ZA PREDAJU PRIJAVA**

Prijave se predaju zaključno, s danom **17. travnja 2025. godine.**

**II. OPIS POSLOVA:**

Rukovodi Upravnim odjelom, organizira i koordinira rad Upravnog odjela, surađuje s drugim upravnim tijelima i ustanovama Grada Požege, uređuje službeno glasilo, izrađuje prijedloge akata za sjednice Gradskog vijeća, Gradonačelnika te radnih tijela Gradskog vijeća i Gradonačelnika. Izrađuje opće i pojedinačne akte sa sjednica.

Rješava u najsloženijim upravnim i stručnim stvarima, proučava stanje u određenim područjima, osobito u pogledu provođenja utvrđene politike i izvršavanja propisa i mjera, te pojava koje nastaju u njihovu provođenju i u svezi s tim, priprema izvješća i druge stručne materijale.

Obavlja poslove vezane uz ostvarivanje prava na pristup informacijama.

Odobrava i ovjerava za plaćanje sve račune za koje su sredstva osigurana u proračunu na pozicijama Upravnog odjela nakon što ih obrade, kompletiraju i supotpišu nadležni službenici.

Prati stanje iz djelokruga Upravnoga odjela i predlaže odgovarajuće mjere.

Odgovara za pravodobno obavljanje poslova iz djelokruga Upravnog odjela

Pomaže službenicima Upravnoga odjela u radu na najsloženijim predmetima.

**III. PODACI O PLAĆI:**

Na pročelnika Upravnog odjela za samoupravu za određivanje visine plaće primjenjuju se odredbe:

- Zakona o službenicima i namještenicima u lokalnoj i područnoj (regionalnoj) samoupravi (Narodne novine, broj:

 86/08., 61/11., 4/18. i 112/19.)

- Zakona o plaćama u lokalnoj i područnoj (regionalnoj) samoupravi (Narodne novine, broj: 28/10. i 10/23.)

- Odluke o koeficijentima za obračun plaće službenika i namještenika u upravnim tijelima Grada Požege (Službene

 novine Grada Požege, broj: 20/23. i 1/24.)

- Kolektivnog ugovora za zaposlene u upravnim tijelima Grada Požege (Službene novine Grada Požege, broj: 7/21.,

 12/22., 23/22., 6/23., 8/23., 10/23., 17/23., 19/23., 6/24., 7/24., 21/24. i 2/25.)

Plaću radnog mjesta pročelnika Upravnog odjela za samoupravu čini umnožak koeficijenta složenosti poslova radnog mjesta koji iznosi 3,20 i osnovice za izračun od 947,18 eura bruto, uvećano za 0,5% za svaku navršenu godinu radnog staža. Bruto plaća pročelnika iznosi 3.030,98 eura.

**IV. NAČIN OBAVLJANJA PRETHODNE PROVJERE ZNANJA I SPOSOBNOSTI KANDIDATA**

Prethodna provjera znanja i sposobnosti kandidata obavlja se putem **pisanog testiranja i razgovora (intervjua).**

Prethodnu provjeru znanja i sposobnosti kandidata provodi Povjerenstvo za provedbu javnog natječaja.

Smatra se da je kandidat koji nije pristupio prethodnoj provjeri znanja, povukao prijavu na natječaj.

**V. PISANO TESTIRANJE KANDIDATA**

Pravni izvori za pripremanje kandidata za testiranje za pročelnika Upravnog odjela za samoupravu - pitanjakojima se testira provjera znanja, sposobnosti i vještina bitnih za obavljanje poslova radnog mjesta na koje se kandidat prima temelje se na sljedećim propisima:

* Ustav Republike Hrvatske (Narodne novine, broj: [56/90](https://www.iusinfo.hr/zakonodavstvo/ustav-republike-hrvatske-1)., [135/97](https://www.iusinfo.hr/zakonodavstvo/ustavni-zakon-o-izmjenama-i-dopunama-ustava-republike-hrvatske)., [113/00](https://www.iusinfo.hr/zakonodavstvo/promjena-ustava-republike-hrvatske)., [28/01](https://www.iusinfo.hr/zakonodavstvo/promjena-ustava-republike-hrvatske-1)., [76/10](https://www.iusinfo.hr/zakonodavstvo/promjena-ustava-republike-hrvatske-2). i  [5/14](https://www.iusinfo.hr/zakonodavstvo/odluka-u-povodu-okoncanja-postupka-nadzora-nad-ustavnoscu-i-zakonitoscu-provodenja-drzavnog-referenduma-odrzanog-1-prosinca-2013-na-kojem-je-clanak-62-ustava-republike-hrvatske-dopunjen-novim-stavkom-2-broj-sup-o-1-2014-od-14-sijecnja-2014).)
* Zakon o lokalnoj i područnoj (regionalnoj) samoupravi (Narodne novine, broj: 33/01., 60/01.- vjerodostojno tumačenje, 129/05., 109/07., 125/08., 36/09., 150/11., 144/12., 19/13.- pročišćeni tekst, 137/15.- ispravak, 123/17., 98/19. i 144/20.)
* Zakona o službenicima i namještenicima u lokalnoj i područnoj (regionalnoj) samoupravi

 (Narodne novine, broj: 86/08., 61/11., 4/18. i 112/19.)

* Uredba o klasifikaciji radnih mjesta u lokalnoj i područnoj (regionalnoj) samoupravi (Narodne novine, broj: 74/10., 125/14. i 48/23.)
* Zakon o općem upravnom postupku (Narodne novine, broj: 47/09. i 110/21.)
* Zakon o pravu na pristup informacijama (Narodne novine, broj: 25/13., 85/15. i 69/22.)
* Statut Grada Požege (Službene novine Grada Požege, broj: 2/21. i 11/22.).

**VI. PRAVILA TESTIRANJA I INTERVJU**

Po dolasku na provjeru znanja i sposobnosti testiranjem od kandidata će biti zatražena odgovarajuća identifikacijska isprava radi utvrđivanja identiteta.

Za vrijeme provjeru znanja i sposobnosti testiranjem nije dopušteno: korištenje literature, bilješki, mobitela, napuštati prostorije u kojoj se obavlja provjera, razgovarati ili na drugi način ometati ostale kandidate.

Nakon uvodnih radnji, započinje testiranje na način da će kandidatima biti podijeljena pitanja za provjeru znanja i sposobnosti za obavljanje poslova radnog mjesta za kojeg se kandidat prijavio.

Provjera znanja i sposobnosti testiranjem traje najduže 45 minuta.

Za provjeru znanja i sposobnosti testiranjem dodjeljuje se od 1 do 10 bodova.

Smatra se, da je kandidat položio test ako je postigao najmanje 50% ukupnog broja bodova.

Razgovor (intervju) se provodi samo s onim kandidatima koji su ostvarili najmanje 50% broja bodova na testu.

Povjerenstvo za provedbu javnog natječaja kroz razgovor (intervju) sa kandidatima utvrđuje interese, ciljeve i motivaciju kandidata za rad. Rezultati razgovora (intervjua) boduju se od 1 do 10 bodova.

Ukupan broj bodova kojeg kandidat može postići testiranjem i razgovorom (intervjuom) je 20.

Nakon provedenog postupka, Povjerenstvo za provedbu javnog natječaja utvrđuje rang-listu kandidata prema ukupnom broju ostvarenih bodova, te dostavlja Gradonačelniku Grada Požege rang-listu kandidata i izvješće o provedenom postupku koje potpisuju svi članovi Povjerenstva za provedbu javnog natječaja.

Izabrani kandidat, po obavijesti o izboru, dostavlja uvjerenje o zdravstvenoj sposobnosti za obavljanje poslova radnog mjesta, a prije donošenja Rješenja o imenovanju.

Gradonačelnik Grada Požege donosi Rješenje o imenovanju koje se dostavlja svim kandidatima koji su se prijavili na javni natječaj.

Kandidat koji nije zadovoljan Rješenjem o imenovanju izabranog kandidata, može pokrenuti upravni spor u roku trideset (30) dana od dana dostave Rješenja o imenovanju.

**VII. POZIV ZA TESTIRANJE** biti će objavljen najmanje pet (5) dana prije testiranja, na mrežnoj stranici Grada Požege ([www.pozega.hr](http://www.pozega.hr)) i na oglasnoj ploči Grada Požege.

GRADONAČELNIK GRADA POŽEGE